**Szitakötő 68. szám**

**Játékos szavak**

Játékok erkölcsi nevelés órára a mesék alapján

**Egy szavadba kerül- Kovács Laura**

**Játék a fantáziánkkal, a szavakkal!**

Hogyan tudnád másképp mondani, költői nyelven a következő szavakat?

Szavak: könyv, virág, nap, eső, cica, nagymama, hegy, folyó.

Pl. ablak (pl. szem a világra)

konyha (pl. az ízek birodalma)

iskola (tudás vára)

**A kétbalkezes boszorkány -Makó Ágnes**

**Varázsradír**

Ha lenne egy varázsradírod, mit törölnél ki vele? Milyen szavakat, mondatokat, esetleg tetteket, amelyeket meggondolatlanul kimondtál, illetve cselekedtél?

**Mérges humor**

Sokszor mérgelődünk, és próbáljuk elkerülni a csúnya szavakat. A humor sokat segít ilyen helyzetben. Találjatok ki vicces, senkit sem sértő, bosszúságból kimondott szavakat, kifejezéseket!

Pl. A paszulyba...

Hogy a manó vinné el!

**Varázslat--Kapitány Máté**

**Varázsbolt**

-Mit vennél magadnak egy varázsboltból? Milyen varázstulajdonságot?

Esetleg tárgyat? Indokold a válaszod!

**Játék**: **Rombol vagy varázsol?**

- A szavaknak olykor romboló, olykor varázslatosan motiváló ereje van.

A játék menete: Egy gyereket kiküldünk a teremből, majd közösern eldugunk egy tárgyat.

-**Az első esetben**, amikor visszajön a gyerek, csupa negatív mondatok hangzanak el.

Pl. Úgysem tudod megtalálni!

Kár próbálkoznod!

Add fel!

Esélytelen, jól eldugtuk!

-**A második esetben** csupa pozitív, bátorító mondatok hangzanak el a kereső gyerek felé.

Pl. Nagyon könnyű!

Próbálj körülnézni, segítünk!

Jól csinálod!

Már közel jársz!

Ne add fel!

A játék végén megbeszéljük, ki hogyan érezte magát? Miért sikerült vagy nem sikerült megtalálni a tárgyat?

**Boldogságvarázsló üzenet**

Írj egy üzenetet egy gyereknek az osztályból, amelynek hatására felragyog arcán a boldogság! bedobjuk az üzeneteket egy kosárba, majd a gyerekek húznak az óra végén egy üzenetet.

Reich Annamária

Rákóczi Ferenc Általános Iskola

Szatmárnémeti